Pałaso dei Retori

Pałaso dei Retori el ze un pałaso de Belun pozisionà so ła banda setentrional de Piasa del Domo. Istoria El ze sta costruio intè el 1409, so na fortesa medieval za prezente. Inte el 1491, soto el retor Matteo Tiepolo, ła se ga zontada 'na loja a do piani puzada sora tre archi. Inte el 1496 so projeto de Giovanni Candi se scuminsia a slargar el pałaso, che da gotego venesian el pasa a rinasimental. I łavori i ze finii inte el 1536, soto el retor Girolamo Arimondo. Intra el 1536 e el 1547 ła ze stada zontada so el canton sud-est ła tore de el rełojo, projetada da Valerio da San Vittore. El ze sta comisionà da el "Cołejo de i nobiłi" par confermar de novo ła dedision ła Repùblega de Venèsia, daspò ła Guera de ła Liga de Canbrai. Da ła fin de el secoło el pałaso el ze deventà sede de el governo venesian inte ła sità. Al di de ancuo el pałaso el ze ła sede de ła Prefetura. Strutura El fabricà el ga do piani, co un portego al pian teren. Inte ła fasada prinsipal el portego el ga nove archi a tuto sesto co capitełi decorai; al primo pian ghe ze 'na cuadrifora co cuatro bifore par banda; al secondo pian 'na połifora a sete fenestre, co tre bifore par banda. Busti e łapidi de i retori de ła Serenisima a Bełun da el XVII secoło i decora ła fasada. Łinganbi foresti Descrision inte el sito de el comun Archivià il 4 de agosto 2021 in Internet Archive.